
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra Proiectului de Lege privind aprobarea Ordonanţei de urgenţă  a Guvernului nr.12/2011  pentru  reorganizarea unor instituţii aflate în subordinea Ministerului Culturii  şi  Patrimoniului Naţional, precum şi reducerea unor cheltuieli

Proiectului de Lege privind aprobarea Ordonanţei de urgenţă  a Guvernului nr.12/2011  pentru  reorganizarea unor instituţii aflate în subordinea Ministerului Culturii şi Patrimoniului Naţional, precum şi reducerea unor cheltuieli a fost transmis Comisiei pentru cultură, arte, mijloace de informare în masă, cu adresa nr. PL- X  179 din 11 aprilie 2011 şi înregistrat la Comisie cu nr.30/56/12.04.2011.
Comisia pentru cultură, arte, mijloace de informare în masă a fost sesizată în fond cu acest proiect de lege, în procedură de urgenţă, spre avizare fiind transmis Comisiei pentru buget finanţe şi bănci şi Comisiei juridice de disciplină şi imunităţi, care au transmis avize favorabile, precum şi Comisiei pentru muncă şi protecţie socială, care a transmis un aviz negativ. La redactarea raportului, Comisia a ţinut cont de avizul favorabil nr. 125/02.02.2011, emis de Consiliul Legislativ.
Potrivit prevederilor art. 73 din Constituţia României, republicată, iniţiativa legislativă face parte din categoria legilor ordinare.
Proiectul de lege a fost adoptat de Senat, în calitate de primă Cameră sesizată, în şedinţa din  data de 6 aprilie 2011.
Obiectul reglementării îl constituie reorganizarea prin comasare a unor instituţii aflate în subordinea Ministerului Culturii şi Patrimoniului Naţional, scurtarea mandatului membrilor unor comisii de specialitate, de la 4 ani, la 2 ani, precum şi reducerea indemnizaţiilor acestora.
Proiectul de lege a fost dezbătut în şedinţa Comisiei din data de 24 mai 2011. La lucrările Comisiei au fost prezenţi un număr de 16 deputaţi din totalul de 20 membri ai Comisiei.

În conformitate cu prevederile art. 54 din Regulamentul Camerei Deputaţilor, republicat, din partea Ministerului Culturii şi Patrimoniului Naţional, a participat la lucrările Comisiei domnul secretar de stat Vasile Timiş. 
Raportul Comisiei a fost adoptat cu majoritatea voturilor celor prezenţi în sală în momentul votului. 
Potrivit prevederilor art. 75 din Constituţia României, republicată, precum şi ale art. 92 din Regulamentul Camerei Deputaţilor, republicat, proiectul de lege este de  competenţa decizională a Camerei Deputaţilor.


În urma dezbaterii, Comisia pentru cultură, arte, mijloace de informare în masă propune plenului adoptarea Proiectului de Lege privind aprobarea Ordonanţei de urgenţă  a Guvernului nr.12/2011  pentru  reorganizarea unor instituţii aflate în subordinea Ministerului Culturii şi Patrimoniului Naţional, precum şi reducerea unor cheltuieli, în forma prezentată.

